નવાબીનગરી પાલનપુરની આમ તો અનેક વિશેષતાઓ છે, છતાં ગુજરાતી ગઝલવિશ્વમાં રહેલું તેનું મુઠી ઉંચેરું સ્થાન એની સૌથી મોટી ઉપલબ્ધિ ગણાય. ‘શૂન્ય’ અને ‘સૈફ’ સહિત અનેક ઉમદા શાયરોનો સમૃદ્ધ ગઝલવારસો સાચવીને બેઠેલા આ શહેરની ગલીઓમાં ગુજરાતી ગઝલનો એક આખો ઈતિહાસ ધરબાઈને પડ્યો છે. હાલ ‘શૂન્ય’ પાલનપુરીની જન્મજયંતિ નજીકમાં છે ત્યારે અહીં પ્રસ્તુત છે પાલનપુરની શેરીઓમાં રઝળપાટ કરીને મેળવેલા ગુજરાતી ગઝલવિશ્વના કેટલાક સાચાં મોતી…..